Bitka kod grebena Vimy
Bitka kod grebena Vimy je bio vojni sukob u sklopu bitke za Arras koji se 1917. godine vodio na sjever Francuske, u sklopu Prvog svjetskog rata. Glavne sukobljene strane bile su Kanada, sa ukupno četiri divizije, te Njemačko Carstvo, s tri divizije. Ujedinjeno Kraljevstvo je doprinijelo bitci jednom divizijom. Borba za greben Vimy vodila se od 9. do 12. travnja 1917. godine te je bila početna faza već spomenute bitke za Arras u sklopu Nivelleove ofenzive. 

Cilj kanadskog napada bilo je osvajanje grebena Vimy od Nijemaca, kojima je kontrola nad istim davala značajnu stratešku prednost. Osvajanje grebena omogućilo bi slobodan prodor britanskih trupa s južne strane, bez straha od njemačkog napada. Uz artiljerisku pomoć, Kanađani su već prvoga dana osvojili veći dio grebena. Sljedećega dana pali su grad Thélus i još jedan dio grebena gdje su Kanađani susreli žestoki otpor. Konačni cilj bitke, utvrda ispred grada Givenchy-en-Gohelle, pala je 12. travnja, nakon čega su se Nijemci povukli na liniju Oppy–Méricourt.

Vimy
Vimy
Francuska u Prvom svjetskom ratu
Ujedinjeno Kraljevstvo u Prvom svjetskom ratu
Historija Kanade
Njemačka u Prvom svjetskom ratu
1917